ઉલ્લેખનીય છે કે દેશમાં ભ્રષ્ટાચાર સામે કાનૂની લડાઈ લડવા માટે પહેલી એપ્રિલ ૧૯૬૩ના રોજ સીબીઆઈની શરૂઆત કરવામાં આવી હતી. અલબત્ત, ભ્રષ્ટાચાર સામે લડવા માટે બનાવાયેલી આ સંસ્થા પોતે જ કાળક્રમે કૌભાંડોનો અડ્ડો બની ગઈ હતી. ઉપરાંત સનસનીખેજ મર્ડરના આરોપ પણ તેની સામે મૂકાયા છે. ૨૦૧૮ના વર્ષમાં લાંચરુશ્વતનો સૌથી મોટો આરોપ તેના સિનિયર ઓફિસર અસ્થાના પર મૂકાયો છે અને તેના કારણે રાજકારણીઓમાં ‘સરકારી પોપટ’તરીકે જાણીતી આ સંસ્થાની બદનામી ચરમસીમાએ પહોંચી છે.